Diari Oficial de la Generalitat Valenciana


Sumari del DOGV 892, del 01-09-1988 (1988/811914)

RESOLUCIÓ d'1 de juliol de 1988, del Director General de l'Institut Valencià d'Administració Pública, per la qual es convoca el segon curs de Formació General per a Subalterns al servei de la Generalitat Valenciana i Corporacions Locals amb seu en aquesta Comunitat.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   892

Data del DOGV
:   01-09-1988

Secció del DOGV
:   AUTORITATS I PERSONAL

Número del document
:   1988/811914


Data del document
:   01-07-1988

Organisme emissor
:   Institut Valencià d'Administració Pública

Tipus de document
:   Resolució

Resolució d'1 de juliol de 1988, del Director General de l'Institut Valencià d'Administració Pública, per la qual es convoca el segon curs de Formació General per a Subalterns al servei de la Generalitat Valenciana i Corporacions locals amb seu en aquesta Comunitat.  
Tot complint el Programa d?Actuació per a 1988, de l'Institut Valencià d?Administració Pública a l'Area de Formació adreçat a l'Administració, tant de la Generalitat Valenciana com de les Corporacions Locals, i dins els diferents tipus d?activitats de formació, i concretament dins les emmarcades sota el títol «Cursos de Formació General per a Funcionaris», i d'acord amb la Resolució del Director de l'IVAP de 18 de febrer de 1988 (DOGV número 778 de 7 de març de 1988) escau de realitzar el segon curs de Formació General per a Subalterns, d'acord amb les següents:  
BASES  
Primera  
Objectiu: Actualitzar i perfeccionar els coneixements teòrics i pràctics dels Subalterns. Hom hi dedicarà especial atenció als aspectes de relacions humanes, seguretat i primers auxilis.  
Segona  
Participants: Podran participar en aquest curs el personal funcionari o laboral fix del Grup E al servei de la Generalitat Valenciana i de les Entitats Locals amb seu en aquesta Comunitat.  
Tercera  
Contingut: Les matèries a impartir versaran, amb caràcter general i bàsic, sobre els continguts següents:  
- Dret Político- Administratiu.  
- Seguretat i higiene en el treball.  
- Relacions humanes en l'Administració.  
Quarta  
Sol·licituds: Els/les interessats/des hauran de formular la sol·licitud mitjançant instància adreçada a l'Il·lm. Sr. Director General de l'Institut Valencià d?Administració Pública, d'acord amb el model que s?annexa amb aquesta convocatòria.  
Cinquena  
Lloc i termini de presentació d'instàncies: Les instàncies seran presentades a les Secretaries Generals de les respectives Conselleries i a les secretaries de les Corporacions Locals on presten serveis els/les interessats/des.  
Aquestes Secretaries les remetran, l'endemà que finalitze el termini de presentació, mitjançant relació prioritzada a l'Institut Valencià d'Administració Pública, carrer Museu, número 3, 46129 València.  
El termini de presentació d'instàncies finalitzarà el dia 30 del mes de setembre .  
Sisena  
Admissió: Els/les aspirants seleccionats seran notificats personalment de l'admissió, fins i tot si era necessari, per via telefònica.  
Setena  
Quota d'inscripció. Els/les aspirants admesos/es, abans d'iniciar-se el curs, hauran de justificar l'ingrés, per part dels organismes on presten serveis, dels drets d'inscripció que pugen a 5.000 pessetes, al c/c número 161.760.079.280.8397 de la Caixa d'Estalvis Provincial de València, a nom de Taxes IVAP, Conselleria d'Economia i Hisenda.  
En tot cas no es considerarà ferma la inscripció fins que no s'hagen abonat els drets de matrícula. Les persones inscrites hauran d'aportar justificació documental de l'ingrés al començament del curs.  
Vuitena  
Lloc i data de celebració: El curs' se celebrarà a Alacant, Castelló i València durant els dies del 13 al 21 d'octubre vinent, en jornada de vesprada.  
- Alacant: Gabinet de Seguretat i Higiene en el Treball, carrer Hondón de los Frailes, número 1 (Polígon de Sant Blai).  
- Castelló: Gabinet de Seguretat i Higiene en el Treball, carretera València- Barcelona, km. 68.400.  
- València: IVAP, carrer Museu, número 3.  
Novena  
Participants i criteri de selecció: El nombre màxim d'assistents al curs en serà de 25 en cadascun dels llocs descrits a la base anterior.  
Atès el nombre limitat d'assistents, la selecció s'efectuarà d'acord amb els criteris següents:  
a) Tindran preferència les persones que van presentar instància per a participar en el primer curs de Formació General per a Subalterns, celebrat els dies del 18 al 26 d'abril passat, i no hi foren admesos. No obstant això, hauran de formalitzar nova sol·licitud i fer constar-hi aquesta circumstància.  
b) Antiguitat en l'exercici de llocs de treball d'aquesta naturalesa, per la qual cosa hauran de justificar-ho documentalment.  
c) Alhora hom tindrà en compte que hi haja representació de totes les Conselleries i el major nombre possible de Corporacions Locals.  
L?Institut Valencià d?Administració Pública, a la vista de les sol·licituds presentades, elaborarà la llista definitiva de participants, d'acord amb els criteris anteriors.  
Desena  
Certificats: Una vegada finalitzat el curs es lliurarà el corresponent certificat d'assistència. Per a obtenir el d'aprofitament, els aspirants hauran de superar les corresponents proves que l'Institut, si s'escau, puga establir.  
Les faltes d'assistència, justificades o no, superiors al 20% de les hores lectives motivaran la no expedició de cap certificat.  
València, 1 de juliol de 1988. - El Director General: Andrés Morey Juan.  
Veure annex